CELEX: 32011R0537
Language: fi
Date: 2011-06-01 00:00:00
Title: Komission asetus (EU) N:o 537/2011, annettu 1 päivänä kesäkuuta 2011 , otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 1005/2009 mukaisesti unionissa laboratorio- ja analyysiaineina käytettäviksi sallittujen valvottavien aineiden määrien jakamiseen sovellettavasta mekanismista

2.6.2011   
            
            
               FI
            
            
               Euroopan unionin virallinen lehti
            
            
               L 147/4
            
         KOMISSION ASETUS (EU) N:o 537/2011,
   annettu 1 päivänä kesäkuuta 2011,
   otsonikerrosta heikentävistä aineista annetun Euroopan parlamentin ja neuvoston asetuksen (EY) N:o 1005/2009 mukaisesti unionissa laboratorio- ja analyysiaineina käytettäviksi sallittujen valvottavien aineiden määrien jakamiseen sovellettavasta mekanismista
   
      EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon otsonikerrosta heikentävistä aineista 16 päivänä syyskuuta 2009 annetun Euroopan parlamentin ja neuvoston asetuksen (EY) N:o 1005/2009 (1) ja erityisesti sen 10 artiklan 6 kohdan kolmannen alakohdan,
   sekä katsoo seuraavaa:
   
               (1)
            
            
               Mekanismilla, jota sovelletaan laboratorio- ja analyysitarkoituksiin sallittujen valvottavien aineiden määrien jakamiseen, olisi varmistettava, että määrä, joka sallitaan vuosittain lupien mukaisesti yksittäisille tuottajille ja tuojille, on enintään 130 prosenttia niiden valvottavien aineiden laskennallisen määrän vuotuisesta keskiarvosta, jotka kyseiselle tuottajalle tai tuojalle on sallittu välttämättömiin laboratorio- ja analyysitarkoituksiin vuosina 2007–2009, ja että kokonaismäärä, joka sallitaan vuosittain lupien nojalla, mukaan lukien asetuksen (EY) N:o 1005/2009 11 artiklan 2 kohdan mukaiset osittain halogenoituja kloorifluorihiilivetyjä koskevat luvat, on enintään 110 ODP-tonnia (otsonia heikentävää ominaisvaikutusta ilmaiseva kerroin, jäljempänä ’ODP’).
            
         
               (2)
            
            
               Niiden yritysten tapauksessa, jotka tuottivat tai toivat luvan nojalla laboratorio- ja analyysitarkoituksiin sallittuja valvottavia aineita vuosina 2007–2009, näiden aineiden kokonaismäärät voivat olla enintään 77 243,181 ODP-kilogrammaa, kun laskentaperusteena käytetään sallittua tuotantoa ja tuontia viitejaksolla.
            
         
               (3)
            
            
               Erotus suhteessa 110 ODP-tonnin enimmäismäärään (32 756,819 ODP-kilogrammaa) sekä määrät, joista näitä aineita luvan nojalla vuosina 2007–2009 tuottaneet tai tuoneet yritykset eivät ole antaneet ilmoituksia, olisi jaettava yrityksille, joille ei myönnetty tuotanto- eikä tuontilupia jaksolla 2007–2009. Tällä myöntämismekanismilla pyritään varmistamaan, että kaikki yritykset, jotka hakevat uutta kiintiötä, saavat asianmukaisen osuuden myönnettävistä määristä.
            
         
               (4)
            
            
               Tässä asetuksessa säädetyt toimenpiteet ovat asetuksen (EY) N:o 1005/2009 25 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Laboratorio- ja analyysitarkoituksiin käytettävien valvottavien aineiden kiintiöt on jaettava tuottajille ja tuojille, joille ei myönnetty tuotanto- tai tuontilupaa vuosina 2007–2009, liitteessä esitetyn mekanismin mukaisesti.
   2 artikla
   Tätä asetusta sovelletaan 1 päivästä tammikuuta 2011.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä kesäkuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 286, 31.10.2009, s. 1.
   LIITE
   
      Jakomekanismi
   
   1.   Sellaisille yrityksille jaettavan määrän määritys, joille ei vuosina 2007–2009 myönnetty lupaa välttämättömiin laboratorio- ja analyysitarkoituksiin käytettävien valvottavien aineiden tuotantoon tai tuontiin (uudet yritykset)
   
   Jokainen yritys, jolle annettiin vuosina 2007–2009 lupa välttämättömiin laboratorio- ja analyysitarkoituksiin käytettävien valvottavien aineiden tuotantoon tai tuontiin, saa kiintiön, joka vastaa asetuksen (EY) N:o 1005/2009 10 artiklan 5 kohdassa tarkoitetussa ilmoituksessa pyydettyä määrää mutta saa olla enintään 130 prosenttia niiden valvottavien aineiden laskennallisen määrän vuotuisesta keskiarvosta, joiden tuotantoon tai tuontiin kyseisen tuottaja tai tuoja sai luvan vuosina 2007–2009.
   Uusille yrityksille jaettava määrä saadaan vähentämällä jaettu kokonaismäärä 110 ODP-tonnista (vaiheessa 1 jaettava määrä).
   2.   Vaihe 1
   
   Jokaiselle uudelle yritykselle jaetaan määrä, joka vastaa sen ilmoituksessa pyydettyä määrää mutta ei ylitä suhteellista osuutta vaiheessa 1 jaettavasta määrästä. Suhteellinen osuus lasketaan jakamalla luku 100 uusien yritysten lukumäärällä. Vaiheessa 2 jaettava määrä määritetään vähentämällä vaiheessa 1 jaettujen kiintiöiden kokonaismäärä vaiheessa 1 jaettavasta määrästä.
   3.   Vaihe 2
   
   Jokaiselle uudelle yritykselle, joka ei saanut vaiheessa 1 ilmoituksessaan pyydettyä määrää 100-prosenttisesti, jaetaan lisämäärä, joka vastaa pyydetyn määrän ja vaiheessa 1 saadun määrän välistä erotusta mutta joka ei saa ylittää suhteellista osuutta vaiheessa 2 jaettavasta määrästä. Suhteellinen osuus lasketaan jakamalla luku 100 niiden uusien yritysten lukumäärällä, joille voidaan jakaa lisämäärä vaiheessa 2. Vaiheessa 2 jaettava määrä määritetään vähentämällä vaiheessa 2 jaettujen kiintiöiden kokonaismäärä vaiheessa 2 jaettavasta määrästä.
   4.   Vaihe 3
   
   Vaihe 2 toistetaan samalla tavalla, kunnes määrä, joka on jäljellä jaettavaksi seuraavassa vaiheessa, on pienempi kuin 1 ODP-tonni.